ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
ট্রফি
১৯৭৪ সাল থেকে ফিফা বিশ্বকাপ জয়ী দলকে ফিফা বিশ্বকাপ ট্রফি প্রদান করা হচ্ছে। এ ট্রফির পূর্বে বিজয়ী দলকে জুলে রীমে ট্রফি প্রদান করা হতো। ফিফা বিশ্বকাপ প্রবর্তনের পর থেকে ১৯৪৯ সাল পর্যন্ত এ ট্রফিকে শুধু "ভিক্টোরী" নামে অভিহিত করা হতো। উভয় ট্রফিই জনসমক্ষে বিশ্বকাপ নামে পরিচিত হয়ে আছে। ১৯৭০ সালে ব্রাজিল ফিফা বিশ্বকাপ তিন বার জয় করায় জুলে রীমে ট্রফি চিরতরে নিজ দেশে নিয়ে যায়।